c)

Chladiaci súčiniteľ EERPL(Tj) v podmienkach čiastočného zaťaženia A, B, C a D sa určuje nasledujúcim spôsobom: V podmienkach čiastočného zaťaženia A (úplné zaťaženie) sa deklarovaný výkon jednotky považuje za rovný chladiacemu zaťaženiu (PdesignR). V podmienkach čiastočného zaťaženia B, C a D existujú dve možnosti: i) ak deklarovaný výkon (DC) jednotky zodpovedá požadovaným chladiacim zaťaženiam, treba použiť príslušnú hodnotu EERDC. To sa môže stať pri jednotkách s variabilným výkonom, EERPL(TB,C or D) = EERDC ii) ak je deklarovaný výkon jednotky vyšší ako požadované chladiace zaťaženie, jednotka musí prejsť cyklom zapnutia/vypnutia. To sa môže stať pri jednotkách so stálym výkonom alebo variabilným výkonom. V takýchto prípadoch sa musí použiť súčiniteľ straty účinnosti (Cc) na výpočet príslušnej hodnoty EERPL. Tento výpočet je vysvetlený nižšie. (1) Pri jednotkách so stálym výkonom: V záujme získania časovo spriemerovanej teploty na výstupe sa určí vstupná a výstupná teplota pre skúšku výkonu s použitím tejto rovnice: toutlet,average = t inlet,capacity test + (toutlet,capacity test – tinlet,capacity test) * CR kde: — t inlet,capacity test = teplota vody na vstupe výparníka [pre podmienky B, C alebo D ako je stanovené v tabuľke 22 a 23 prílohy III k nariadeniu (EÚ) 2016/2281], — t outlet,capacity test = teplota vody na výstupe výparníka [pre podmienky B, C alebo D ako je stanovené v tabuľke 22 a 23 prílohy III k nariadeniu (EÚ) 2016/2281], — t outlet,average = stredná priemerná teplota vody na výstupe výparníka v priebehu cyklu zapnutia/vypnutia [napríklad + 7 °C, ako je stanovené v tabuľke 22 a 23 prílohy III k nariadeniu (EÚ) 2016/2281], — CR = pomer výkonu, vypočítaný ako chladiace zaťaženie (PR) vydelené chladiacim výkonom (Pd) v rovnakých prevádzkových podmienkach, a to takto: Na určenie toutlet,average sa vyžaduje opakovaný postup pri všetkých podmienkach (B, C a D), kde chladiaci výkon chladiča (krok regulácie) je vyšší ako požadované chladiace zaťaženie. — vykonajte skúšku pri toutlet z tabuľky 22 alebo 23 uvedenej v nariadení (EÚ) 2016/2281 s prietokom vody, ako bol určený pre skúšky za podmienky „A“ pre chladiče so stálym prietokom vody alebo so stálym teplotným rozdielom pre chladiče s variabilným prietokom, — vypočítajte CR, — výpočet pre toutlet_average použite na výpočet korigovanej hodnoty toutlet,capacity test, pri ktorej sa vykoná skúška s cieľom získať hodnotu toutlet_average rovnú teplote na výstupe podľa vymedzenia v tabuľkách 22 a 23 prílohy III k nariadeniu (EÚ) 2016/2281, — zopakujte skúšku s korigovanou hodnotou toutlet a rovnakým prietokom vody, — prepočítajte CR, — opakujte predchádzajúce kroky, až kým sa hodnoty CR a toutlet,capacity test už viac nebudú meniť. Potom sa hodnota EERPL pre jednotlivé podmienky čiastočného zaťaženia B, C a D vypočíta takto: Text obrazu kde: — EERDC je EER zodpovedajúci deklarovanému výkonu (DC) jednotky za rovnakých teplotných podmienok ako pri podmienkach čiastočného zaťaženia B, C a D; — Cc je súčiniteľ straty účinnosti pre chladiče pre podmienky čiastočného zaťaženia B, C a D; — CR je pomer výkonu pre podmienky čiastočného zaťaženia B, C a D. Pri chladičoch možno stratu účinnosti z dôvodu dôsledkov vyrovnávania tlaku pri opätovnom spustení jednotky považovať za zanedbateľnú. Jediný účinok, ktorý EER ovplyvní v rámci cyklu, je zvyškový príkon, keď je kompresor vypnutý. Elektrický príkon počas vypnutia kompresora jednotky sa meria vtedy, keď je kompresor vypnutý aspoň 10 minút. Súčiniteľ straty účinnosti Cc sa určuje pre každý pomer čiastočného zaťaženia takto: Ak hodnota Cc nie je určená skúškou, potom štandardný súčiniteľ straty účinnosti Cc je 0,9. (2) Pre jednotky s variabilným výkonom: Určite deklarovaný chladiaci výkon a EERPL v najbližšom kroku alebo prírastku regulácie výkonu jednotky na dosiahnutie požadovaného chladiaceho zaťaženia. Ak tento krok neumožňuje dosiahnuť požadované chladiace zaťaženie v rozpätí +/- 10 % (napr. 9,9 kW až 8,1 kW pre požadované chladiace zaťaženie 9 kW), určite výkon a EERPL pri určených teplotách pri čiastočnom zaťažení pre kroky na niektorej zo strán požadovaného chladiaceho zaťaženia. Výkon pri čiastočnom zaťažení a EERPL pri požadovanom chladiacom zaťažení sa potom určí lineárnou interpoláciou medzi výsledkami získanými z týchto dvoch krokov. Ak je najmenší krok regulácie jednotky vyšší než je požadované chladiace zaťaženie, EERPLpri požadovanom pomere čiastočného zaťaženia sa vypočíta s využitím rovnice pre jednotky so stálym výkonom.